Filmový štáb a vybavenie na natáčaní (2004).
Filmový štáb a vybavenie na natáčaní (1949).
**Filmový štáb** (tiež **výrobný štáb** alebo **organizačný útvar**) je skupina ľudí najatá produkčnou spoločnosťou za účelom výroby filmu alebo iného diela. Delí sa na hlavný (organizačný) štáb, ktorý tvoria zástupcovia hlavných zložiek filmu, a tí ďalej majú svoje vlastné podštáby, v ktorom sú ich asistenti a pomocní pracovníci. Herci sa do štábu spravidla nepočítajú. Filmový štáb je rozdelený do rôznych oddelení, z ktorých každé sa špecializuje na špecifický aspekt produkcie. Pozície filmového štábu sa v priebehu rokov vyvíjali, podnietené technologickými zmenami, ale mnohé tradičné zamestnania pochádzajú zo začiatku 20. storočia.

Filmové projekty majú tri samostatné fázy: vývoj, produkciu a distribúciu. V rámci produkčnej fázy sú tiež tri jasne definované sekvenčné fázy (predprodukcia, hlavné natáčanie a postprodukcia) a mnohé pozície filmového štábu sú spojené len s jednou alebo dvoma fázami. Tiež sa rozlišuje medzi nadriadeným personálom (ako je režisér, scenárista a producent), ktorý sa začína zapájať do fázy vývoja projektu, a podriadeným technickým štábom, ktorý sa podieľa iba na produkčnej fáze.

Hierarchia filmového štábu
--------------------------

Najvyššie situovanou funkciou v hierarchii filmového štábu je producent, ktorý ale nie je jeho súčasťou a skôr stojí nad ním – úlohou producenta je dodať na výrobu filmu finančné prostriedky, ale sám sa obvykle tvorby priamo nezúčastňuje. Jeho výkonným zástupcom je produkčný (vedúci výroby).

Z umeleckého pohľadu je najvyššou autoritou režisér, ktorý rozhoduje o vlastnom procese výroby, použitých postupoch, obsadení a pod. a riadi prácu ďalších tvorivých zložiek štábu. Jeho zámery však podliehajú schváleniu z produkcie, ktorá poskytuje prostriedky na ich realizáciu. Z právneho hľadiska je „vlastníkom" filmu jeho producent, nie režisér.

V rámci publika je najdôležitejším aspektom (hlavné) herecké obsadenie, čiže inak povedané herci.

Základné profesie filmového štábu
---------------------------------

Základní účastníci:

* Režisér
* Asistent režiséra
* Pomocný režisér (druhý tím)
* Scenárista (medzi scenáristu patrí aj dialogista a adaptér scenáru)
* Producent (výkonný) – hlavný producent
* Producent (nezávislý)
* Vedúci výroby / produkčný
* Kameraman
	+ Švenker – prvý asistent kamery
	+ Ostrič – druhý asistent kamery
* Hudobný skladateľ
* Strihač
* Zvukový technik
* Architekt / scénograf / výtvarník
* Výprava
* Kostymér
* Maskér
* Osvetľovač
* Klapkár
* Skript/ka
* Fotograf
* Kaskadér – niekedy môžu byť aj súčasťou hereckého obsadenia

Referencie
----------

1. ↑   *Filmový štáb* [online]. hmn.wiki, [cit. 2023-06-30]. Dostupné online. (po anglicky)
2. ↑   *Film Crew* [online]. Film Crew, [cit. 2023-09-27]. Dostupné online. (po anglicky)

Iné projekty
------------

Commons
* Spolupracuj na Commons Commons ponúka multimediálne súbory na tému **Filmový štáb**

Externé odkazy
--------------


|  |  |
| --- | --- |
| Portal | Filmový portál |

* Filmový štáb

| * z
* d
* u
Filmový štáb |
| --- |
| Členovia filmového štábu | 
* režisér
* asistent režiséra
* pomocný režisér
* scenárista
* producent (výkonný)
* producent (nezávislý)
* vedúci výroby / produkčný
* kameraman
* hudobný skladateľ
* strihač
* zvukár
* architekt / scénograf / výtvarník
* výprava
* kostymér
* maskér
* osvetľovač
* klapkár
* skript/ka
* fotograf
* kaskadér

 |